Document ID: 32007D0023

KOMMISSIONENS BESLUTNING
af 22. december 2006
om ændring af tillæg B til bilag VII til tiltrædelsesakten af 2005 for så vidt angår visse virksomheder i sektorerne for kød, for mælk og mejeriprodukter og for fisk i Rumænien
(meddelt under nummer K(2006) 6801)
(EØS-relevant tekst)
(2007/23/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Bulgariens og Rumæniens tiltrædelse, særlig artikel 4, stk. 3,
under henvisning til akten om Bulgariens og Rumæniens tiltrædelse, særlig bilag VII, kapitel 5, afdeling B, underafdeling I, litra e), og
ud fra følgende betragtninger:
(1)
Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (1) og Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2) indeholder visse strukturelle krav til virksomheder, der er omfattet af disse forordninger.
(2)
Da Rumænien tiltræder Fællesskabet den 1. januar 2007, er det i bilag VII, kapitel 5, afdeling B, underafdeling I, litra a), i akten om Bulgariens og Rumæniens tiltrædelse fastsat, at visse strukturelle krav i ovennævnte forordninger ikke gælder for de virksomheder i Rumænien, der opregnes i tillæg B til bilag VII til tiltrædelsesakten (herefter benævnt »listen over virksomheder«), indtil den 31. december 2009, med forbehold af visse betingelser.
(3)
I Rumænien har visse virksomheder i sektorerne for kød og for mælk og mejeriprodukter afsluttet forbedringen af deres anlæg og er nu i fuld overensstemmelse med de relevante EF-retsforskrifter. Derudover er visse virksomheder lukket. Listen over virksomheder bør derfor ændres i overensstemmelse med disse ændringer.
(4)
Endvidere har visse virksomheder i sektorerne for kød, for mælk og mejeriprodukter og for fisk i Rumænien tekniske vanskeligheder med at overholde de relevante strukturelle krav i forordning (EF) nr. 852/2004 og (EF) nr. 853/2004. Disse virksomheder behøver længere tid til at forbedre deres anlæg for helt at opfylde de relevante strukturelle krav i de nævnte forordninger. Disse virksomheder skal tilføjes listen over virksomheder, der er omfattet af overgangsordningen.
(5)
Mange af de pågældende virksomheder i Rumænien har modtaget finansiering gennem det særlige tiltrædelsesprogram vedrørende landbrug og udvikling af landdistrikter (SAPARD). De har nu alle givet garantier for, at de har de nødvendige økonomiske midler til at udbedre de resterende fejl og mangler i overgangsperioden. Der foreligger nærmere oplysninger om fejlene og manglerne i de enkelte virksomheder. Det er derfor også berettiget at indrømme disse virksomheder en overgangsperiode.
(6)
Af hensyn til fællesskabslovgivningens klarhed bør listen over virksomheder i tillæg B til bilag VII til akten om Bulgariens og Rumæniens tiltrædelse erstattes af listen i bilaget til denne beslutning.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Tillæg B til bilag VII til akten om Bulgariens og Rumæniens tiltrædelse erstattes af teksten i bilaget til denne beslutning.
Artikel 2
Denne beslutning anvendes med forbehold af og da fra datoen for ikrafttrædelsen af traktaten om Bulgariens og Rumæniens tiltrædelse.
Artikel 3
Denne beslutning er rettet til medlemsstaterne.
Udfærdiget i Bruxelles, den 22. december 2006.

Labels: 17
7
0
6
18
15